Σοφία Καρλότα του Αννόβερου

Η Σοφία Καρλόττα του Αννόβερου (Sophie Charlotte von Hannover, 30 Οκτωβρίου 1668 - 1 Φεβρουαρίου 1705) ήταν η πρώτη βασιλική σύζυγος της Πρωσίας ως σύζυγος του Φρειδερίκου Α΄ της Πρωσίας. Ο αδελφός της Γεώργιος Λουδοβίκος το 1714 έγινε βασιλιάς της Μεγάλης Βρετανίας ως Γεώργιος Α΄.

Το Σαρλόττενμπουργκ, σήμερα μια περιοχή του Βερολίνου, η λίμνη Σαρλόττενζεε στο Μπαντ Ίμπουργκ, καθώς και το Γυμνάσιο Σοφία Καρλόττα στο Βερολίνο έχουν το όνομά της.

Πρώιμη ζωή και γάμος
Γεννήθηκε στις 30 Οκτωβρίου 1668 στο Κάστρο Ίμπουργκ του Πριγκιπάτου-Επισκοπείου του Όσναμπρύκ, όπου ο πατέρας της κατείχε τον τίτλο του προτεσταντικού Πρίγκιπα-Επισκόπου. Το 1672 η οικογένειά της μετακόμισε στη νέα επισκοπική κατοικία στο Όσναμπρυκ και τέλος το 1679 στο Αννόβερο, όταν ο Ερνέστος Αύγουστος διαδέχτηκε τον αδερφό του Ιωάννη Φρειδερίκο του Μπράουνσβαϊγκ-Λύνεμπουργκ στο Πριγκιπάτο του Κάλενμπεργκ.

Κατά τη διάρκεια της παιδικής της ηλικίας, η Σοφία Καρλόττα επισκέφθηκε το Βασίλειο της Γαλλίας με τη μητέρα της, με την ελπίδα να παντρευτεί τον Λουδοβίκο, Δελφίνο της Γαλλίας. Αυτός αργότερα παντρεύτηκε τη Μαρία Άννα Βικτωρία της Βαυαρίας, αλλά η Σοφία Καρλόττα προτάθηκε επίσης ως πιθανή νύφη για τον πατέρα του Λουδοβίκου, Λουδοβίκο ΙΔ΄ της Γαλλίας, αφότου έχασε τη γυναίκα του το 1683.

Η Σοφία Καρλόττα παντρεύτηκε το 1684 τον Φρειδερίκο των Χοεντσόλλερν, γιο του Φρειδερίκου Γουλιέλμου του Βρανδεμβούργου και κληρονόμο τόσο του Εκλεκτοράτου του Βρανδεμβούργου όσο και του Δουκάτου της Πρωσίας και μαζί απέκτησαν δύο τέκνα:
 Φρειδερίκος Αύγουστος του Βρανδεμβούργου (1685-1686).
 Φρειδερίκος Γουλιέλμος Α΄ της Πρωσίας (1688-1740), παντρεύτηκε τη Σοφία Δωροθέα του Αννοβέρου και απέκτησαν 14 παιδιά.

Η Σοφία Καρλόττα ήταν μια τόσο τρομερή προσωπικότητα, ώστε όταν ο Πέτρος Α΄ της Ρωσίας συναντήθηκε για πρώτη φορά μαζί της και με την μητέρας της στη Μεγάλη Πρεσβεία το 1697, ήταν τόσο συγκλονισμένος και εκφοβισμένος που δεν μπόρεσε να μιλήσει.

Ενώ βρισκόταν σε επίσκεψη στην μητέρα της στο Αννόβερο, η Σοφία Καρλόττα πέθανε από πνευμονία στις 21 Ιανουαρίου 1705, σε ηλικία 36 ετών.

Τίτλοι
30 Οκτωβρίου 1668 - 8 Οκτωβρίου 1684: Η Γαληνοτάτη Υψηλότητα Δούκισσα Σοφία Καρλόττα του Μπράουνσβαϊγκ-Λύνεμπουργκ
8 Οκτωβρίου 1684 - 29 Απριλίου 1688: Η Γαληνοτάτη Υψηλότητα Η Κληρονομική Πριγκίπισσα της Πρωσίας, Εκλεκτορική Πριγκίπισσα του Βρανδεμβούργου
29 Απριλίου 1688 - 18 Ιανουαρίου 1701: Η Γαληνοτάτη Υψηλότητα Η Δούκισσα της Πρωσίας, Εκλέκτειρα του Βρανδεμβούργου
18 Ιανουαρίου 1701 - 1 Φεβρουαρίου 1705: Η Μεγαλειότητα Της Η Βασίλισσα της Πρωσίας, Εκλέκτειρα του Βρανδεμβούργου

Παραπομπές

 MacDonald Ross, George, 1990, "Leibniz’s Exposition of His System to Queen Sophie Charlotte and Other Ladies.” In Leibniz in Berlin, ed. H. Poser and A. Heinekamp, Stuttgart: Franz Steiner, 1990, 61-69. 
 MacDonald Ross, George, 1999, "Leibniz und Sophie-Charlotte" in Herz, S., Vogtherr, C.M., Windt, F., eds., Sophie Charlotte und ihr Schloß. München: Prestel: 95–105. 
 Stiftung Preußische Schlösser und Gärten in Berlin-Brandenburg (Hrsg.in): Sophie Charlotte und ihr Schloss, München, London, New York 1999, 
 Clemens Götze: Das "musische Preußen" Sophie Charlottes. Kunst und Politik am Hof der ersten Königin in Preußen. Grin 2008.
 Karin Feuerstein-Prasser: Die preußischen Königinnen. Piper 2005.
 Renate Feyl: "Aussicht auf bleibende Helle. Die Königin und der Philosoph." Kipenheuer & Witsch 2006.
 Otto Krauske: Sophie Charlotte. In: Allgemeine Deutsche Biographie. Band 34, Duncker & Humblot, Leipzig 1892, S. 676–684.

 Εξωτερικοί σύνδεσμοι 

|-

|-

|-

Κατηγορία:Οίκος του Αννόβερου
Κατηγορία:Γερμανοί ευγενείς
Κατηγορία:Πρώσοι ευγενείς
Κατηγορία:Οίκος των Χοεντσόλερν
Κατηγορία:Βασίλισσες της Πρωσίας
Κατηγορία:Πριγκίπισσες της Γερμανίας
Κατηγορία:Πριγκίπισσες της Πρωσίας
Κατηγορία:Δούκισσες του Μπράουνσβαϊγκ-Λύνεμπουργκ
Κατηγορία:Εκλέκτειρες του Βρανδεμβούργου
Κατηγορία:Δούκισσες της Πρωσίας